พอดีว่ามีอะไรกับแฟนไปวันที่3 ส.ค.กับ7ส.ค. ทั้งหมดสองครั้งอะค่ะ ป้องกันตลอดด้วยการใส่ถุงยางอนามัยค่ะ แล้วหลังจากนั้นในช่วงที่จะมีประจำเดือนคือวันที่14 มีเลือดสีน้ำตาลออกมากะปริบกะปรอยจนถึงวันที่18ส.ค.นี้ค่ะ แต่ก่อนหน้านั้นได้เป็นทอนซิลอักเสบและใช้ยาแก้อักเสบ อยากรู้ว่าจะท้องไหม ตรวจไปก่อนหน้านี้ไม่ท้อง แต่ประจำเดือนยังไม่มา
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2% ดังนั้นจากที่กล่าวมาโอกาสตั้งครรภ์มีได้น้อยมากการมีเลือดออกกระปริดกระปรอยทางช่องคลอดนั้น ถ้ายังอยู่ในช่วงมีประจำเดือน คือเลือดออกติดต่อกันไม่เกิน 7 วันก็น่าจะยังถือว่าเป็นเลือดประจำเดือนปกติ แต่หากเลือดออกไม่ตรงตามรอบเดือน หรือออกกระปริดกระปรอยติดต่อกันเกิน 7 วันมาแล้วนั้น โอกาสที่จะเป็นเลือดออกผิดปกติจากสาเหตุต่างๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือืภาวะแทรกซ้อนของการตั้งครรภ์ก็ยังต้องสงสัยได้เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เองและสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามปกติ หรือยังมีเลือดออกต่อเนื่อง ควรไปยืนยันผลที่รพ.และหาสาเหตุต่อไป